ईधन के काम में आने वाले वृक्षों का लगाना भी बहुत जरूरी है। ईधन की कमी के कारण ही किसान अपने पशुओं का लगभग आधा गोबर उपले बनाकर जला डालते हैं। यदि ईंधन के लिए पर्याप्त वृक्ष लगा दिए जाएं तो सारा गोबर खाद के काम आएगा। यही नहीं, ये वृक्ष भूमि को वायु और जल के आघात से होने वाली कटन से भी बचाएंगे।

गांव की शामिलात भूमि, जो पशुओँ को चराने के लिए चरागाह के रूप में काम में लाई जाती है, वृक्ष लगाने के लिए सबसे अच्छी है। पुरानी परती भूमि में भी, जो खेती के काम में नहीं लाई जाती, वृक्ष लगाए जा सकते हैं। वृक्ष लगाने और उनकी देखभाल का सारा कार्य पंचायतों की निगरानी में हो सकता है।

गांव में हमें ऐसे वृक्षों की आवश्यकता होती है जो ईंधन के लिए लकड़ी और खाने के लिए फल दे सकें। इनके साथ--साथ खेती के औजारों के लिए बढ़िया लकड़ी भी मिल सके। इसलिए गांवों के लिए ऐसे वृक्षों का चुनाव करना चाहिए, जो शीघ्रता से उगें, सुगमता से बढ़ें और जिनका झाड़ अच्छा बन सके। 

इन बातों को ध्यान में रखते हुए निम्नलिखित वृक्ष गांवों में लगाए जा सकते हैं--

ईंधन और लकड़ी
देशी फलों के वृक्ष
वृक्ष : अनेक उपयोग
चारे के लिए वृक्ष लगाएं